CELEX: 
Language: da
Date: 2020-08-25 00:00:00
Title: KOMMISSIONENS DELEGEREDE FORORDNING (EU) …/… om ændring af delegeret forordning (EU) 2019/2035 om supplerende regler til Europa-Parlamentets og Rådets forordning (EU) 2016/429 for så vidt angår regler for virksomheder, der holder landdyr, og rugerier samt sporbarhed for visse opdrættede landdyr og rugeæg

EUROPA-
                           KOMMISSIONEN
                                                   Bruxelles, den 25.8.2020
                                                   C(2020) 5730 final
             KOMMISSIONENS DELEGEREDE FORORDNING (EU) …/…
                                       af 25.8.2020
   om ændring af delegeret forordning (EU) 2019/2035 om supplerende regler til Europa-
        Parlamentets og Rådets forordning (EU) 2016/429 for så vidt angår regler for
    virksomheder, der holder landdyr, og rugerier samt sporbarhed for visse opdrættede
                                    landdyr og rugeæg
                                    (EØS-relevant tekst)
DA                                                                                     DA
 ---pagebreak---                                               BEGRUNDELSE
   1.        BAGGRUND FOR DEN DELEGEREDE RETSAKT
   Ved Europa-Parlamentets og Rådets forordning (EU) 2016/429 af 9. marts 2016 om
   overførbare dyresygdomme og om ændring og ophævelse af visse retsakter på området for
   dyresundhed ("dyresundhedsloven")1 er der fastsat regler om forebyggelse og bekæmpelse af
   sygdomme, der kan overføres til dyr eller mennesker, herunder bl.a. regler for virksomheder,
   der holder landdyr, og rugerier, og sporbarhed for visse opdrættede landdyr og rugeæg inden
   for Unionen. Samme forordning giver også Kommissionen beføjelse til at vedtage regler, der
   supplerer visse ikke-væsentlige bestemmelser i forordningen ved hjælp af delegerede
   retsakter.
   Kommissionen fastsatte sådanne regler i Kommissionens delegerede forordning (EU)
   2019/2035 af 28. juni 2019 om supplerende regler til Europa-Parlamentets og Rådets
   forordning (EU) 2016/429 for så vidt angår regler for virksomheder, der holder landdyr, og
   rugerier samt sporbarhed for visse opdrættede landdyr og rugeæg2. Del III i delegeret
   forordning (EU) 2019/2035 indeholder bestemmelser om sporbarhed for opdrættede landdyr,
   og mere specifikt indeholder del III, afsnit II, regler om sporbarhed for opdrættede får og
   geder, herunder midler og metoder til identifikation af disse dyr, samt undtagelser fra visse
   krav, der er fastsat i disse bestemmelser.
   Navnlig indeholder artikel 45 i delegeret forordning (EU) 2019/2035 forpligtelser for
   operatører af opdrættede får og geder med hensyn til midler og metoder til identifikation af
   disse dyr samt anbringelse og anvendelse heraf. En af de undtagelser fra artikel 45 i den
   delegerede retsakt, der er fastsat i artikel 46, stk. 4, tillader, at operatører, der holder får og
   geder under 12 måneder, kan identificere deres dyr ved hjælp af et enkelt elektronisk
   øremærke med synlig visning af det unikke registreringsnummer på den virksomhed, hvor
   dyret er født, og dyrets individuelle identifikationskode, hvis de pågældende dyr er bestemt til
   at blive transporteret til et slagteri efter at have været genstand for en sammenbringning eller
   opfedning på en anden virksomhed i samme medlemsstat.
   Denne undtagelse blev godt modtaget af medlemsstaterne og de berørte parter i forbindelse
   med udarbejdelsen af den delegerede retsakt og i forbindelse med feedbackperioden
   vedrørende udkastet til delegeret retsakt. Kommissionen modtog imidlertid efterfølgende
   forskellige bemærkninger fra nogle berørte parter og medlemsstater vedrørende denne
   undtagelse, der blev anset for at være for besværlig for fåre- og gedeavlere, navnlig under
   hensyntagen til den lave markedspris, som de får for deres dyr, der sendes til slagtning.
   Anvendelsen af et konventionelt øremærke blev foreslået som et mere passende og billigere
   alternativ til den elektroniske udgave.
   I lyset af disse bemærkninger fandt Kommissionen, at et konventionelt øremærke eller et
   konventionelt kodemærke, der behandles som en ligestillet mulighed for et konventionelt
   øremærke i artikel 45, stk. 1, i delegeret forordning (EU) 2019/2035, for dyr, der er bestemt til
   at blive flyttet direkte til et slagteri, inden de er 12 måneder gamle, kan sikre et tilstrækkeligt
   sporbarhedsniveau, når unge får og geder efter opfedning flyttes til et slagteri i samme
   medlemsstat. Denne delegerede retsakt ændrer derfor de regler, der er fastsat i forordning
   (EU) 2019/2035, ved at tillade en yderligere undtagelse vedrørende identifikation af unge får
   og geder, der, efter at de er blevet opfedet, flyttes med henblik på slagtning inden for samme
   medlemsstat. Denne supplerende undtagelse har til formål at sikre, at ordningen for
   1
           EUT L 84 af 31.3.2016, s. 1.
   2
           EUT L 314 af 5.12.2019, s. 115.
DA                                                     1                                               DA
 ---pagebreak---    identifikation og registrering af disse dyr fungerer gnidningsløst i Unionen, ved at man undgår
   at pålægge operatørerne uforholdsmæssige byrder og omkostninger, men samtidig sikrer, at
   disse dyr kan spores.
   Desuden kræves det i de ændringer, der indføres ved denne delegerede retsakt, at de
   medlemsstater, der vil gøre brug af visse undtagelser i henhold til artikel 46 i delegeret
   forordning (EU) 2019/2035, herunder den ekstra undtagelse, der indsættes ved dette udkast til
   delegeret retsakt, fastlægger procedurer for anvendelsen af undtagelserne på deres område.
   Denne ændring har til formål at undgå enhver risiko for dyresundheden eller for at hæmme
   sporbarheden for opdrættede får og geder, der måtte opstå som følge af anvendelsen af disse
   undtagelser, samt at forebygge eventuelle operationelle vanskeligheder i forbindelse med
   forvaltningen af dem.
   2.       HØRINGER FORUD FOR RETSAKTENS VEDTAGELSE
   Kommissionen havde drøftelser med ekspertgruppen vedrørende dyresundhed (E00930) ved
   en skriftlig høring. Udkastet til den delegerede forordning blev også gjort tilgængeligt for
   Europa-Parlamentet og Rådet. Hverken Europa-Parlamentet eller Rådet havde bemærkninger.
   Der blev også afholdt møder med diverse interessenter i Den Rådgivende Komité for
   Dyresundheds regi, hvor formålet med og indholdet i udkastet til den delegerede retsakt blev
   belyst og drøftet.
   Desuden blev interessenternes bemærkninger til udkastet til den delegerede forordning
   indsamlet inden for rammerne af feedbackmekanismen for bedre lovgivning i perioden fra
   den 19. maj 2020 til den 16. juni 2020. Man modtog i alt 3 tilbagemeldinger, herunder
   udtalelser fra følgende interessenter: Confédération paysanne (FR), OVINFOS (FR),
   Federation nationale des eleveurs de chevres (FNEC)(FR).
   Desuden var der 3 udtalelser fra de offentlige myndigheder (BG, IE og NL), som blev sendt
   til Kommissionen pr. e-mail.
   Der blev først og fremmest fremsat følgende ønsker og bemærkninger:
   –        Gedesektoren så med tilfredshed på bestemmelserne i denne omarbejdede
            forordning, der støtter de eksisterende muligheder for undtagelser i medlemsstaterne;
   –        anmodningerne om indførelse af en bestemmelse, så medlemsstaterne kan indrømme
            en undtagelse på de nationale områder.
   3.      JURIDISKE ASPEKTER AF DEN DELEGEREDE RETSAKT
   Denne delegerede forordning skal vedtages inden for rammerne af Europa-Parlamentets og
   Rådets forordning (EU) 2016/429, særlig artikel 118, stk. 1 og 2.
DA                                                 2                                               DA
 ---pagebreak---                  KOMMISSIONENS DELEGEREDE FORORDNING (EU) …/…
                                                 af 25.8.2020
     om ændring af delegeret forordning (EU) 2019/2035 om supplerende regler til Europa-
          Parlamentets og Rådets forordning (EU) 2016/429 for så vidt angår regler for
      virksomheder, der holder landdyr, og rugerier samt sporbarhed for visse opdrættede
                                             landdyr og rugeæg
                                             (EØS-relevant tekst)
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til Europa-Parlamentets og Rådets forordning (EU) 2016/429 af 9. marts
   2016 om overførbare dyresygdomme og om ændring og ophævelse af visse retsakter på
   området for dyresundhed ("dyresundhedsloven")3, særlig artikel 118, stk. 1 og 2, og
   ud fra følgende betragtninger:
   (1)     Der er ved forordning (EU) 2016/429 fastsat regler om forebyggelse og bekæmpelse af
           sygdomme, der kan overføres til dyr eller mennesker, herunder bl.a. regler for
           virksomheder, der holder landdyr, og rugerier, og sporbarhed for visse opdrættede
           landdyr og rugeæg inden for Unionen. Samme forordning giver også Kommissionen
           beføjelse til at vedtage regler, der supplerer visse ikke-væsentlige bestemmelser i
           forordningen ved hjælp af delegerede retsakter.
   (2)     Der er ved Kommissionens delegerede forordning (EU) 2019/20354 fastsat
           supplerende regler for registrerede og godkendte virksomheder med opdrættede
           landdyr og rugeæg samt for sporbarhed for visse opdrættede landdyr og rugeæg.
           Navnlig i nævnte delegerede forordnings del III, afsnit II, fastsættes der regler om
           sporbarhed for opdrættede får og geder, herunder forpligtelser for operatører
           vedrørende midler og metoder til identifikation af disse dyr.
   (3)     Desuden fastsættes der i artikel 46 i delegeret forordning (EU) 2019/2035 visse
           undtagelser fra de sporbarhedskrav for opdrættede får og geder, der er fastsat i artikel
           45 i den samme retsakt. Dette omfatter bl.a. muligheden for, at operatører, der holder
           får og geder under 12 måneder, kan identificere deres dyr ved hjælp af et enkelt
           elektronisk øremærke med synlig visning af det unikke registreringsnummer og
           identifikationskode, hvis de pågældende dyr er bestemt til at blive transporteret til et
           slagteri i samme medlemsstat efter at have været genstand for sammenbringning eller
           efter at være blevet opfedet. Efter vedtagelsen af delegeret forordning (EU) 2019/2035
           modtog Kommissionen en række bemærkninger fra visse berørte parter og
           medlemsstaterne om de mulige følger af at anvende denne undtagelse, som blev anset
           for at være for besværlig for fåre- og gedeavlere, navnlig under hensyntagen til den
   3
           EUT L 84 af 31.3.2016, s. 1.
   4
           Kommissionens delegerede forordning (EU) 2019/2035 af 28. juni 2019 om supplerende regler til
           Europa-Parlamentets og Rådets forordning (EU) 2016/429 for så vidt angår regler for virksomheder, der
           holder landdyr, og rugerier samt sporbarhed for visse opdrættede landdyr og rugeæg (EUT L 314 af
           5.12.2019, s. 115).
DA                                                      3                                                        DA
 ---pagebreak---           lave markedspris, som avlerne får for dyr, der slagtes til konsum. Under hensyntagen
          til de hensyn, der er omhandlet i artikel 118, stk. 3, i forordning (EU) 2016/429, kan et
          konventionelt øremærke eller et konventionelt kodemærke anses for at sikre et
          tilstrækkeligt sporbarhedsniveau, når unge opdrættede får og geder fra forskellige
          oprindelsesvirksomheder efter opfedning flyttes til et slagteri. Der kan også kun sikres
          et tilstrækkeligt sporbarhedsniveau, hvis sådanne flytninger registreres i en enkelt
          database og derfor finder sted inden for samme medlemsstat, hvilket også er et krav
          for de fleste af de øvrige undtagelser i artikel 46 i delegeret forordning (EU)
          2019/2035.
   (4)    Under hensyntagen til disse betragtninger bør forordning (EU) 2019/2035 ændres ved
          at tilføje en yderligere undtagelse for unge opdrættede får og geder, således at
          operatørerne ikke pålægges uforholdsmæssigt store byrder og omkostninger, samtidig
          med at det sikres, at opdrættede får og geder kan spores, og at identifikations- og
          registreringssystemet for disse dyr fungerer gnidningsløst.
   (5)    I henhold til artikel 108 i forordning (EU) 2016/429 skal medlemsstaterne desuden
          indføre en ordning for identifikation og registrering af opdrættede landdyr, herunder
          opdrættede får og geder. Ordningen bør omfatte fastlagte procedurer, med henblik på
          at ordningen fungerer korrekt, herunder vedrørende forvaltning af undtagelser, som
          anvendes i medlemsstaterne. For at undgå enhver risiko for dyresundheden og for at
          sikre sporbarheden for opdrættede får og geder bør medlemsstaterne, når der anvendes
          visse undtagelser i henhold til artikel 46 i forordning (EU) 2019/2035, være forpligtet
          til at indføre procedurer for anvendelsen af sådanne undtagelser.
   (6)    Da delegeret forordning (EU) 2019/2035 anvendes fra den 21. april 2021, bør
          nærværende forordning også anvendes fra denne dato —
   VEDTAGET DENNE FORORDNING:
                                                   Artikel 1
   I delegeret forordning (EU) 2019/2035 foretages følgende ændringer:
   1)        Artikel 45, stk. 4, litra a), affattes således:
            "a)    et af de i nærværende artikels stk. 2 omhandlede identifikationsmidler, i
                   overensstemmelse med de i artikel 46 fastsatte undtagelser".
   2)       I artikel 46 tilføjes følgende som stk. 5:
            "5.    Uanset artikel 45, stk. 2, kan operatører, der holder får og geder, som er
                   bestemt til at blive transporteret til et slagteri, efter at være blevet opfedet på en
                   anden virksomhed, identificere de enkelte dyr med som minimum et
                   konventionelt øremærke eller et konventionelt kodemærke som angivet i bilag
                   III, litra a) og b), med synlig, let læselig og uudslettelig visning af enten det
                   unikke registreringsnummer på den virksomhed, hvor dyret er født, eller dyrets
                   identifikationskode, forudsat at det pågældende dyr:
                   a)      ikke er bestemt til at blive flyttet til en anden medlemsstat
                   og
                   b)      slagtes, inden det er 12 måneder gammelt."
   3)       I artikel 48, stk. 4, tilføjes følgende som litra c):
            "c)    operatører om anvendelse af undtagelserne i artikel 46, stk. 4 og 5."
DA                                                     4                                                  DA
 ---pagebreak---                                              Artikel 2
   Denne forordning træder i kraft på tyvendedagen efter offentliggørelsen i Den Europæiske
   Unions Tidende.
   Den anvendes fra den 21. april 2021.
   Denne forordning er bindende i alle enkeltheder og gælder umiddelbart i hver medlemsstat.
   Udfærdiget i Bruxelles, den 25.8.2020.
                                               På Kommissionens vegne
                                               Formand
                                               Ursula VON DER LEYEN
DA                                               5                                           DA